ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

« » \_\_\_\_\_\_\_\_\_\_\_\_\_\_\_\_\_\_\_ 2019 թ. № \_\_\_\_\_\_\_ -L

 ՖԻԶԻԿԱԿԱՆ ԿՈՒԼՏՈՒՐԱՅԻ,

ՍՊՈՐՏԻ ԵՎ ԵՐԻՏԱՍԱՐԴՈՒԹՅԱՆ ՈԼՈՐՏՆԵՐԻ

ՌԱԶՄԱՎԱՐՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ

Հիմք ընդունելով «Ֆիզիկական կուլտուրայի և սպորտի մասին» օրենքի 7-րդ հոդվածի «դ.8)» կետը, Հայաստանի Հանրապետության կառավարության 2018 թվականի հունիսի 8-ի № 667-Լ որոշման հավելվածի 2-րդ կետը և Հայաստանի Հանրապետության կառավարության 2019 թվականի մայիսի 16-ի № 650-Լ որոշման հավելված № 1-ի 207-րդ կետը՝ Հայաստանի Հանրապետության կառավարությունը որոշում է.

1. Հաստատել՝
2. Հայաստանի Հանրապետությունում ֆիզիկական կուլտուրայի, սպորտի և երիտասարդության ռազմավարությունը՝ համաձայն № 1 հավելվածի,
3. Հայաստանի Հանրապետությունում ֆիզիկական կուլտուրայի, սպորտի և երիտասարդության ռազմավարության իրականացման միջոցառումների ծրագիրը՝ համաձայն № 2 հավելվածի:
4. Սույն որոշումն ուժի մեջ է մտնում հրապարակմանը հաջորդող օրվանից:

Հավելված № 1

ՀՀ կառավարության 2019 թվականի

\_\_\_\_\_\_\_\_\_\_\_ \_\_\_\_\_\_ -ի

№ \_\_\_\_\_\_\_ -Լ որոշման

ՌԱԶՄԱՎԱՐՈՒԹՅՈՒՆ

ՖԻԶԻԿԱԿԱՆ ԿՈՒԼՏՈՒՐԱՅԻ, ՍՊՈՐՏԻ ԵՎ ԵՐԻՏԱՍԱՐԴՈՒԹՅԱՆ ՈԼՈՐՏՆԵՐԻ

I ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՖԻԶԻԿԱԿԱՆ ԿՈՒԼՏՈՒՐԱՅԻ ԵՎ ՍՊՈՐՏԻ ՆԵՐԿԱ ՎԻՃԱԿԸ

1. Հայաստանի Հանրապետությունում ֆիզիկական կուլտուրայի և սպորտի բնագավառը օգտվում է պետական ֆինանսավորումից, ինչը ապահովում է 33 մանկապատանեկան մարզադպրոցների և երկու քոլեջների (Երևանի օլիմպիական հեթափոխի պետական մարզական քոլեջ և Գյումրու օլիմպիական հերթափոխի պետական մարզական քոլեջ) գործունեություն, պետական աջակցության ծրագրում ընդգրկված ֆեդերացիաների գործունեություն (2020 թվականին՝ 34 ֆեդերացիայի), չորս բազմաֆունկցիոնալ մարզական հասարակական կազմակերպությունների գործունեություն, հանրակրթական դպրոցներում «Ֆիզիկական կուլտուրա» առարկայի դասավանդում, մասսայական միջոցառումների անցկացում, լավագույն արդյունքներ ցուցաբերած մարզիչներին վարձատրության և տարեվերջյան պարգևատրության հատկացում, Հայաստանի Հանրապետության հավաքական թիմերի բժիշկներին տարեվերջյան պարգևատրության հատկացում, լավագույն մարզիկների տարեվերջյան պարգևատրում, լավագույն մարզիկներին ու մարզիչներին վարչապետի անվանական թոշակի և աշխարհի չեմպիոններին պատվովաճարի հատկացում, Հայաստանի Հանրապետության հավաքական թիմերի մարզիկների բժշկական սպասարկում, մարզիչ-մանկավարժների վերապատրաստման իրականացում, ՀՀ մանկապատանեկան մարզադպրոցների, մարզաձևերի ազգային ֆեդերացիաների, այլ հասարակական մարզական կազմակերպությունների, ինչպես նաև հանրապետության հանրակրթական, միջին մասնագիտական և բարձրագույն ուսումնական հաստատությունների նյութատեխնիկական բազայի շարունակական համալրում: Թվարկված բոլոր միջոցառումները իրականացնում է Ֆիզիկական կուլտուրայի և սպորտի ոլորտի պետական կառավարման լիազորված մարմինը: Սակայն բնագավառում դեռևս առկա են շատ խնդիրներ, և դրանք լուծելու համար կա նպատակաուղղված մոտեցման և նոր հատկացումների անհրաժեշտություն:
2. Պետական աջակցության ծրագրում ընդգրկված ֆեդերացիաները պետական աջակցության միջոցներով անցկացնում են մեծահասակների, երիտասարդների և պատանիների Հայաստանի Հանրապետության առաջնություններ, ուսումնամարզական հավաքներ, միջազգային մրցաշարեր, մասնակցում են տարբեր տարիքային խմբերի Եվրոպայի և աշխարհի առաջնությունների և միջազգային մրցաշարերի:
3. Հայաստանի Հանրապետությունում գործում են չորս բազմաֆունկցիոնալ մարզական հասարակական կազմակերպություններ՝ «Հայաստան» մարզական հասարակական կազմակերպություն, Հայաստանի «Դինամո» մարզական հասարակական կազմակերպություն, «Աշխատանքային ռեզերվներ» մարզական հասարակական կազմակերպություն և Հայաստանի «Սևան» մարզական հասարակական կազմակերպություն:
4. Տարբեր տարիքային խմբերի Հայաստանի Հանրապետության հավաքական թիմերի բժշկական սպասարկումը իրականացնում է «Սպորտային բժշկության և հակադոպինգային ծառայության հանրապետական կենտրոն» պետական ոչ առևտրային կազմակերպությունը:
5. Ընդհանուր առմամբ՝ Հայաստանի Հանրապետությունում գործում են տարբեր ենթակայության 172 մարզադպրոցներ:
6. 2019 թվականի դրությամբ Հայաստանի Խորհրդային Սոցիալիստական Հանրապետությունը և Հայաստանի Հանրապետությունը տվել են 14 օլիմպիական խաղերի չեմպիոններ, 55 աշխարհի չեմպիոններ, 88 Եվրոպայի չեմպիոններ և օլիմպիական խաղերի (նաև պատանեկան), մեծահասակների, երիտասարդների և պատանիների աշխարհի ու Եվրոպայի առաջնությունների բազմաթիվ չեմպիոններ ու մրցանակակիրներ:
7. Ֆիզիկական կուլտուրայի և սպորտի բնագավառի պետական կառավարման լիազորված մարմինը պետական բյուջեի միջոցներով Հայաստանում և Արցախում անցկացնում է մի շարք մասսայական միջոցառումներ, այդ թվում՝ Պետական մարմինների աշխատակիցների միջև հրաձգության հանրապետական մրցույթ, Հայաստանի Հանրապետության մարզերի, Երևան քաղաքի և Արցախի Հանրապետության հանրակրթական դպրոցների 1-ինից 3-րդ դասարանների աշակերտների միջև «Սպորտլանդիա» մարզական միջոցառում, Հայաստանի Հանրապետության մարզերի, Երևան քաղաքի և Արցախի Հանրապետության հանրակրթական դպրոցների 4-7-րդ դասարանների աշակերտների միջև «Սպորտլանդիա» մարզական միջոցառում, Հայաստանի Հանրապետության մարզերի, Երևան քաղաքի և Արցախի Հանրապետության հանրակրթական դպրոցների 8-12-րդ դասարանների աշակերտների սպարտակիադա (տարբեր մարզաձևերից), Հայաստանի Հանրապետության Նախագահի միցանակի համար «Երեխաների խնամքի և պաշտպանության լավագույն մարզական հաստատություն» մրցույթ, Հայաստանի Հանրապետության Նախագահի մրցանակի համար «Լավագույն նախադպրոցական հաստատություն» մրցույթ, Հայաստանի Հանրապետության Նախագահի մրցանակի համար «Լավագույն մարզական ընտանիք» մրցույթ, Հայաստանի Հանրապետության Նախագահի մրցանակի համար «Հաշմանդամություն ունեցող լավագույն մարզիկ» մրցույթ, Տարեցների հանրապետական խաղեր, Հայաստանի Հանրապետության մարզերում և Արցախում հանրապետական մարզական փառատոն, Հայաստանի Հանրապետության գյուղական մարզական խաղեր, Նախազորակոչային և զորակոչային տարիքի երիտասարդության հանրապետական ռազմամարզական խաղեր, Հանրապետական ուսանողական մարզական խաղեր, Հայաստանի Հանրապետության պետական մրցանակ ֆիզիկական կուլտուրայի և սպորտի բնագավառում՝ «Լավագույն մարզական քաղաք», «Լավագույն մարզական գյուղ» և «Լավագույն մարզական բակ» ստուգատեսներ, հաշմանդամային սպորտին առնչվող ծառայություններ:

II ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՖԻԶԻԿԱԿԱՆ ԿՈՒԼՏՈՒՐԱՅԻ ԵՎ ՍՊՈՐՏԻ ԶԱՐԳԱՑՄԱՆ ՌԱԶՄԱՎԱՐՈՒԹՅԱՆ ՆՊԱՏԱԿՆԵՐԸ

1. Հայաստանի Հանրապետությունում ֆիզիկական կուլտուրայի և սպորտի զարգացման ռազմավարության նպատակներն են՝
2. բնակչության առողջության պահպանում ու ամրապնդում, առողջ ապրելակերպի ու ակտիվ հանգստի արմատավորում, մարդկանց կյանքի տևողության և կյանքի որակական մակարդակի բարձրացում,
3. ֆիզիկական դաստիարակության անընդհատության ապահովում և սպորտով զբաղվելու մատչելիության բարձրացում,
4. երիտասարդ սերունդների կրթում, մարդկանց մոտ համընդհանուր արժեքային համակարգի ձևավորում և անհատի բարոյա-կամային որակների զարգացում,
5. կոփված, ուժեղ, կամային բարձր որակներով օժտված ու հայրենիքի պաշտպանությանը պատրաստ երիտասարդության դաստիարակում,
6. մարզական հերթափոխի, բարձրակարգ մարզիկների պատրաստում,
7. հոգեպես և ֆիզիկապես զարգացած՝ Հայաստանի Հանրապետության քաղաքացու դաստիարակում,
8. ուսումնական հաստատություններում ֆիզիկական կուլտուրայի համակարգի կատարելագործման միջոցով մանուկների առողջության ամրապնդում,
9. մարզման գործընթացին մանուկների ընդգրկում,
10. տաղանդավոր և շնորհալի երեխաների ինքնադրսևորման համար անհրաժեշտ պայմանների ստեղծում,
11. միջազգային մրցասպարեզներում մեդալների նվաճում, Հայաստանի մարզական հեղինակության ամրապնդում, միջազգային մրցասպարեզներում Հայաստանի Հանրապետության պետական օրհներգի հնչեցում,
12. մարզական արդյունքների հետևողական ու շարունակական աճ,
13. Հայաստանի Հանրապետության հավաքական թիմերի մարզումների որակի բարձրացում,
14. Հայաստանի Հանրապետության հավաքական թիմերի հետ աշխատող մասնագետների որակական չափանիշների բարձրացում,
15. Հայաստանի Հանրապետության հավաքական թիմերի մարզումների համար լիարժեք վերանորոգված և կահավորված մարզադահլիճների ապահովում,
16. Հայաստանի Հանրապետության հավաքական թիմերի համար ուսումնամարզական հավաքների և միջազգային մրցաշարերի քանակի ավելացում, արդյունքների հետևողական աճ,
17. միջազգային մրցասպարեզներում Հայաստանի Հանրապետության հավաքական թիմերի մրցունակության բարձրացում,
18. ազգերի միջև բարեկամական կապերի ու համագործակցության հաստատում, զբոսաշրջության զարգացում, ժողովուրդների փոխըմբռնման մակարդակի բարձրացում,
19. հանրապետությունում հրաձգություն և լող մարզաձևերի զարգացում,
20. բուժական ֆիզկուլտուրայի միջոցով հիվանդությունների հաղթահարում,
21. առողջության ամրապնդում և հիվանդությունների կանխարգելում,
22. ֆիզիկական կուլտուրայի և սպորտի բնագավառի առջև ծառացած խնդիրների լուծում,
23. մարզակառույցների վերանորոգում և նոր մարզակառույցների կառուցում,
24. հանրապետությունում բաց և փակ հրաձգարանների կառուցում,
25. մարզկենտրոններում պետական փակ լողավազանների կառուցում,
26. Երևանում լողի պետական մարզադպրոցի կառուցում,
27. «Ֆիզիկական կուլտուրայի և սպորտի մասսայական տարածման ազգային ծրագրի» ձեռնարկի հրատարակում, որից հետո՝ ծրագրի իրականացում:

III ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՖԻԶԻԿԱԿԱՆ ԿՈՒԼՏՈՒՐԱՅԻ ԵՎ ՍՊՈՐՏԻ ԲՆԱԳԱՎԱՌԻ ԽՆԴԻՐՆԵՐԸ

1. Հայաստանի Հանրապետությունում ֆիզիկական կուլտուրայի և սպորտի բնագավառի խնդիրներն են՝
2. ոչ լիարժեք վերանորոգված և կահավորված մարզական բազաներ,
3. զանգվածային սպորտի և ակտիվ կենսակերպի վերաբերյալ ոչ բավարար քարոզչություն,
4. մասսայական մարզաձևերով զբաղվելը ազգաբնակչության ոչ ամբողջ զանգվածին հասանելի լինելը,
5. հանրապետությունում «Ֆիզիկական կուլտուրայի և սպորտի մասսայական տարածման ազգային ծրագրի» (նախկինում՝ ՊԱՊ (պատրաստ աշխատանքին և պաշտպանությանը) համալիր) ներդրումը,
6. մանկապատանեկան մարզադպրոցների մարզիչների ցածր աշխատավարձը,
7. համայնքային մարզադպրոցներ երեխաների սակավ հաճախումը,
8. հանրապետության մարզերի միայն 56 համայնքում մարզադպրոցներ գործելու պայմաններում բազմաթիվ համայնքներում ֆիզիկական կուլտուրայով և սպորտով զբաղվելու հնարավորություն չունենալը,
9. Հայաստանի Հանրապետության հավաքական թիմերի մարզումների համար համապատասխան մարզադահլիճների և համապատասխան մարզագույքի բացակայությունը,
10. Հայաստանի Հանրապետության հավաքական թիմերի մարզիչների ցածր աշխատավարձը,
11. Հայաստանի Հանրապետության հավաքական թիմերի՝ ոչ բավարար քանակի ուսումնամարզական հավաքների և միջազգային մրցաշարերի մասնակցությունը,
12. հասարակության լայն զանգվածների համար գործող լողավազանների ֆինանսապես մատչելի չլինելը,
13. հանրապետության մարզերում պետական փակ լողավազանների բացակայությունը,
14. Երևանում լողի պետական մարզադպրոցի բացակայությունը,
15. հրաձգարանների սակավությունը, եղած հրաձգարանների անմխիթար վիճակը, հրաձգարանների ոչ բավարար նյութական ապահովվածությունը,
16. հանրակրթական դպրոցների մարզադահլիճների անմխիթար վիճակը:

IV ՖԻԶԻԿԱԿԱՆ ԿՈՒԼՏՈՒՐԱՅԻ ԵՎ ՍՊՈՐՏԻ ԲՆԱԳԱՎԱՌՈՒՄ ՁԵՌՆԱՐԿՎՈՂ ԱՆՀՐԱԺԵՇՏ ՔԱՅԼԵՐԸ

1. Ֆիզիկական կուլտուրայի և սպորտի բնագավառում ձեռնարկվող անհրաժեշտ քայլերն են.
2. ֆիզիկական կուլտուրայի և սպորտի բնագավառի գիտամեթոդական ապահովման անհրաժեշտ մակարդակի ապահովում, այլ պետությունների ֆիզիկական կուլտուրայի և սպորտի մասնագետների հետ փորձի փոխանակման իրականացում, միջազգային գիտաժողովներին մասնակցություն, մեթոդական ձեռնարկների հրատարակում,
3. մարզիչ-մանկավարժների վերապատրաստման իրականացում,
4. ֆիզիկական կուլտուրայի և սպորտի բնագավառի բժշկա-կենսաբանական ապահովման իրականացում,
5. մարզիկների, այդ թվում՝ մարզական կարիերան ավարտած մարզիկների սոցիալական վիճակի ապահովում,
6. մարզական հերթափոխի պատրաստում,
7. ազգային մարզաձևերի զարգացում, պահպանում ու տարածում,
8. խոշոր մարզական միջոցառումների ժամանակ մասնակիցների և հանդիսատեսի անվտանգության ապահովում, բժշկական ծառայության առկայության ապահովում,
9. Հայաստանի Հանրապետության հավաքական թիմերի մարզումների համար անհրաժեշտ պայմանների, այդ թվում՝ նպատակային մարզագույքով ապահովված մարզադահլիճների ապահովում,
10. մանկապատանեկան սպորտի զարգացում,
11. ուսանողական սպորտի զարգացում,
12. մասսայական սպորտի զարգացում,
13. բարձրագույն նվաճումների սպորտի զարգացում,
14. սպորտում դոպինգի կիրառման դեմ պայքար,
15. սպորտում անհարգալից վերաբերմունքի դեմ պայքար, արդար մրցակցության գաղափարի արմատավորում,
16. ֆիզիկական կուլտուրայի և սպորտի, առողջ ապրելակերպի քարոզչության իրականացում,
17. մանկապատանեկան մարզադպրոցների և օլիմպիական հերթափոխի պետական մարզական քոլեջների մարզիչների աշխատավարձերի բարձրացում,
18. մանկապատանեկան մարզադպրոցների նյութատեխնիկական բազայի համալրում և ժամանակակից գույքի տրամադրում,
19. հանրապետության մարզադպրոցները որակյալ մանկավարժական կադրերով ապահովում,
20. մարզական հերթափոխի պատրաստման համակարգի արդիականացում, ուսուցման նոր՝ ժամանակի պահանջներին համահունչ ծրագրերի մշակում,
21. Երևանում և մարզկենտրոններում աթլետիկական մարզադաշտերի կառուցում,
22. մասնավոր հատվածի հետ համագործակցություն՝ հանրապետությունում մարզական ակումբեր, ֆիզկուլտուրային-առողջարարական ակումբներ և հրաձգարաններ բացելու համար,
23. եղած հրաձգարանների վերանորոգում,
24. նոր հրաձգարանների կառուցում,
25. Երևանում լողի պետական մարզադպրոցի կառուցում և հետագա ֆինանսավորում,
26. հանրապետության մարզկենտրոններում պետական փակ լողավազանների կառուցում,
27. սպորտում խտրականության բոլոր ձևերի տարածմանը հակազդող միջոցառումների իրականացում,
28. պետական աջակցության ծրագրում օլիմպիական խաղերի ծրագրում ընդգրկված մարզաձևերի մեծ մասին և օլիմպիական խաղերի ծրագրում չընդգրկված մարզաձևերի որոշ մասին ներգրավում,
29. Հայաստանում Անկախ Պետությունների Համագործակցության խաղերի անցկացման և Անկախ Պետությունների Համագործակցության անդամ այլ պետություններում անցկացվող այդ Խաղերին մասնակցության համար ֆինանսական միջոցների տրամադրում,
30. ֆիզիկական կուլտուրայի և սպորտի բնագավառի գործունեության իրականացում գործող օրենսդրությանը համապատասխան,
31. ՀՀ մանկապատանեկան մարզադպրոցների, մարզաձևերի ազգային ֆեդերացիաների, այլ հասարակական մարզական կազմակերպությունների, ինչպես նաև հանրապետության հանրակրթական, միջին մասնագիտական և բարձրագույն ուսումնական հաստատությունների նյութատեխնիկական բազայի շարունակական արդիականացում,
32. բնակչության ֆիզիկական կուլտուրայով և սպորտով զբաղվելու համար նպաստավոր պայմաններ ստեղծելու և ֆիզիկական կուլտուրայի և սպորտի բնագավառի պետական քաղաքականության իրագործման նպատակով ֆիզիկական կուլտուրայի և սպորտի բնագավառի պետական կառավարման լիազորված մարմնի, տարածքային կառավարման մարմինների, տեղական ինքնակառավարման մարմինների, պետական կառավարման այլ մարմինների, Հայաստանի ազգային օլիմպիական կոմիտեի, բազմաֆունկցիոնալ մարզական հասարակական կազմակերպությունների և մարզաձևերի ֆեդերացիաների համակցված և միմյանց հետ համագործակցության վրա հիմնված գործունեության իրականացում:
33. Կարևոր է տարբեր մարզաձևերի ազգային հավաքական թիմերի գործունեության արդյունավետ կազմակերպումը, թիմերի անդամների անկանխակալ և ճիշտ ընտրությունը, պատանեկան հավաքական թիմերի անդամներով երիտասարդների հավաքական թիմերի ժամանակին համալրումը և ամենաարժանավորներին մեծահասակների Հայաստանի հավաքական թիմեր ընդգրկումը:
34. Ֆիզկուլտուրային մասսայական աշխատանքները արմատապես բարելավելու նպատակով անհրաժեշտ է «Ֆիզիկական կուլտուրայի և սպորտի մասսայական տարածման ազգային ծրագրի» կատարում, յուրաքանչյուր տարի այդ ծրագրի հանրապետական մրցումների կազմակերպում:
35. Հանրապետության քաղաքացիների բոլոր տարիքային խմբերի անդամների ֆիզիկական դաստիարակության աշխատանքների բարելավման, առողջության ամրապնդման, առողջ ապրելակերպի ձևավորման խնդրում առաջնային նշանակություն ունի անձի շարժողական ռեժիմի շաբաթական ծավալի մշտական կատարումը ֆիզիկական կուլտուրայի և սպորտի պարապմունքների տարբեր ձևերի օգտագործմամբ, ինչը ներառում է բնակչության բոլոր տարիքային խմբերը՝ նախադպրոցականից մինչև թոշակառուներ: Այդ գործընթացի իրականացման համար անհրաժեշտ է տանել բացատրական և կազմակերպչական աշխատանք:
36. Մարդու առողջության հիմքը սկզբնավորվում է վաղ տարիքային հասակից, երբ սկսում են զարգանալ մարդու ֆիզիկական շարժումների հիմնական ձևերը, առաջանում է սերը ֆիզիկական կուլտուրայի նկատմամբ, ինչը ժամանակի ընթացքում վերաճում է պարտադիր պահանջարկի ողջ կյանքի ընթացքում: Այդ իսկ պատճառով անհրաժեշտ է ֆիզկուլտուրային առողջարարական աշխատանքները սկսել նախադպրոցական հաստատություններում և երեխաների համար կազմակերպել պարտադիր պարապմունքներ՝ ձևավորելով շարժողական հմտություններ, բարելավել նախադպրոցական հաստատություններում աշխատողների գիտելիքները երեխաների ֆիզիկական դաստիարակության վերաբերյալ:
37. Հայաստանի նախադպրոցական հաստատությունների ուսումնական ծրագրերում նախատեսված են շարժողական ռեժիմի համապատասխան պահանջները, շարժման հիմնական ձևերի զարգացման հարցերը, ինչպես նաև շարժական խաղեր և մարզական զվարճանքներ յուրաքանչյուր տարիքային խմբերի համար: Սակայն ֆիզիկական դաստիարակության ներկա վիճակի վերլուծությունը ցույց է տալիս, որ հանրապետության նախադպրոցական բազմաթիվ հաստատություններում այս կարևոր հարցը դեռևս չի արժանանում լուրջ ուշադրության, ծրագրերի պահանջները չեն կատարվում, երեխաները քիչ են շարժվում, դուրս չեն բերվում մաքուր օդի, չեն կատարվում առավոտյան լիցքային վարժություններ: Նախադպրոցական հաստատություններից շատերը ծանրաբեռնված են, չունեն բարեկարգ բակեր, մարզական խաղահրապարակներ: Դաստիարակների որոշակի մասը ծանոթ չէ ֆիզկուլտուրային աշխատանքներին, երեխաների կոփման մեթոդներին և այդպիսիք չեն օգտագործում երեխաների առողջության ամրապնդման համար:
38. Նախադպրոցական հաստատությունների ճնշող մեծամասնությունը չի օգտագործում իր ունեցած հնարավորությունները՝ երեխաներին սովորեցնելու լողալ, ցատկել, վազել, զբաղվել գնդակի նետումով, հեծանիվ վարելով, շարժական խաղերով, որոնք կարող են դրականորեն անդրադառնալ նրանց առողջության բարելավման, հիվանդությունների կանխման, սեփական քաշի կարգավորման վրա: Նախադպրոցական հաստատություններում երեխաների ֆիզիկական զարգացման գործում կարևոր դեր է հատկացված բժիշկ մանկաբույժներին, որոնց տեսադաշտում է գտնվում բոլոր նախադպրոցական հաստատությունների գործունեությունը և առաջին հերթին երեխաների առողջությունը, ֆիզիկական կոփվածությունը և ֆիզիկական զարգացումը: Մինչդեռ այս հարցերում նախադպրոցական բազմաթիվ հաստատություններ դեռևս լուրջ անելիքներ ունեն:
39. Նախադպրոցական տարիքի երեխաների ծնողները և առաջին հերթին այն ծնողները, որոնց երեխաները չեն հաճախում նախադպրոցական հաստատություններ, ինչպես նաև պետական և մարզական հասարակական կազմակերպությունները պետք է համատեղ միջոցներ ձեռնարկեն նախադպրոցականների ֆիզիկական դաստիարակության գործը բարելավելու համար, որպեսզի երեխաները հնարավորություն ունենան բակերում խաղալ, օգտվել վարժանքներից, հաճախել լողի, հեծանիվ վարել:
40. Նախադպրոցական տարիքի երեխաների շաբաթական շարժողական ռեժիմը բերված է N 1 աղյուսակում՝ «Նախադպրացական տարիքի երեխաների համար առաջարկվող շարժողական ռեժիմի շաբաթական ծավալը ֆիզիկական կուլտուրայի և սպորտի պարապմունքների տարբեր ձևերի օգտագործմամբ»:
41. Դպրոցականների ֆիզիկական դաստիարակությունը հանդիսանում է երեխաների դաստիարակության և կրթության համակարգի անբաժանելի և անչափ կարևոր մասը, որի ընթացքում լուծվում են նրանց առողջության ամրապնդման, ֆիզիկական որակների և շարժողական ունակությունների զարգացման, սեփական օրգանիզմի ճանաչման խնդիրները: Երեխաների մոտ առաջանում են ֆիզիկական վարժություններով ինքնուրույն զբաղվել կարողանալու և իր անձնական ֆիզիկական պատրաստվածությունը պահպանելու հմտություններ: Դպրոցների ուսումնական գործընթացի կարևորագույն խնդիրը «Ֆիզիկական կուլտուրա» առարկայի դասերը շաբաթական երեք անգամ ամենաբարձր մակարդակով կազմակերպելն է՝ պահպանելով ուսումնական ծրագրի ողջ դրույթները, ապահովելով դասի խտությունը և ծանրաբեռնվածությունը:
42. Անհրաժեշտ է առաջինից երրորդ, չորրորդից իններորդ և տասներորդից տասներկուերորդ դասարանների բժշկական հատուկ խմբերում ընդգրկված աշակերտների համար մշակել ֆիզիկական դաստիարակության մեթոդական ձեռնարկներ:
43. Անհրաժեշտ է հանրակրթական դպրոցների մարզակառույցները ապահովել մարզագույքով, մարզասարքերով և նորաստեղծ միջազգային ստանդարտներին համապատասխան սարքավորումներով:
44. Կարևոր կլինի բոլոր դպրոցականներին ընդգրկել արտադպրոցական ֆիզկուլտուրայի շարժման մեջ:
45. Հանրապետության դպրոցականների ֆիզիկական կուլտուրայի և սպորտի հետագա զարգացման գործընթացը հիմնականում կապված է դպրոցի ունեցած մարզակառույցների (մարզասրահ, լողավազան, խաղադաշտերի համալիր, հրաձգարան և այլն)՝ և դրանց արդյունավետ օգտագործման հետ: Հարկավոր է մինչև 2023 թվականը, ելնելով աշակերտների թվից, հանրապետության բոլոր դպրոցները ապահովել մարզասրահներով և համապատասխան գույքով: Մինչև 800 աշակերտ ունեցող դպրոցները պետք է ունենան 12 X 24 մ չափերով մարզադահլիճ, 2 հանդերձարան, 2 ցնցուղարան և գույքի պահեստամաս: 800-ից ավել աշակերտ ունեցող դպրոցները պետք է ունենան երկու մարզադահլիճ:
46. Դպրոցական մարզակառույցների արդյունավետ աշխատանքները կազմակերպելու նպատակով անհրաժեշտ է այդպիսիք երեկոյան կամ ազատ ժամերին պայմանագրային հիմունքներով տրամադրել մարզադպրոցների խմբերի, մարզական առողջարարական և մարզական միջոցառումների, այդ թվում՝ և ըստ բնակության վայրի:
47. Հարկավոր է մինչև 2023 թվականը կառուցել նոր խաղադաշտեր, հրաձգարաններ, ինչպես նաև նոր մարզադպրոցներ, յուրաքանչյուր քաղաքում բացել բաց և փակ լողավազաններ:
48. Դպրոցականների մարզական ծանրաբեռնվածությունը բերված է N 2 աղյուսակում՝ «Դպրոցականների համար առաջարկվող շարժողական ռեժիմի շաբաթական ծավալը ֆիզիկական կուլտուրայի և սպորտի պարապմունքների տարբեր ձևերի օգտագործմամբ»:
49. Հայաստանի պետական և ոչ պետական միջին մասնագիտական կրթության ուսումնական հաստատություններում ուսանողներին դասավանդվում է «Ֆիզիկական կուլտուրա» առարկա: Ֆիզկուլտուրայի ոլորտի աշխատանքները բարելավման կարիք ունեն: «Ֆիզիկական կուլտուրա» կարևորագույն առարկան այստեղ մնում է երկրորդականի կարգավիճակում: Ֆիզկուլտուրայի դասերը հաճախակի փոխարինվում են այլ առարկաներով: Ֆիզկուլտուրայի դասերն անցկացվում են անարդյունավետ, այն էլ անբավարար հաճախության պայմաններում, ուր մասնակիցները չեն ստանում սպասվող ծանրաբեռվածությունը: Զինակոչային տարիքի ուսանողների պարապմունքներում պետք է առաջնային տեղ հատկացնել ռազմակիրառական վարժությունների անթերի տիրապետմանը: Անհրաժեշտ է առանձնահատուկ ուշադրություն դարձնել «Ֆիզիկական կուլտուրա» առարկայի դասերի ամենաբարձր մակարդակով կազմակերպմանը:
50. Միջին մասնագիտական ուսումնական հաստատություններում սովորողների շարժողական ռեժիմը բերված է N 3 աղյուսակում՝ «Միջին մասնագիտական կրթության համակարգի ուսումնական հաստատություններում սովորողների համար առաջարկվող շարժողական ռեժիմի շաբաթական ծավալը ֆիզիկական կուլտուրայի և սպորտի պարապմունքների տարբեր ձևերի օգտագործմամբ»:
51. Հայաստանի Հանրապետության բարձրագույն կրթության պետական և ոչ պետական բուհերի և նրանց մասնաճյուղերի ուսանողները ուսանելու բոլոր տարիներին, բացառությամբ ավարտական կուրսի, մասնակցում են բուհերի «Ֆիզիկական կուլտուրա» առարկայի դասերին, իսկ որոշ մասը նաև մարզվում է մարզադպրոցներում և այլ մարզական կազմակերպություններում:
52. Այդուհանդերձ՝ ուսումնասիրությունները վկայում են, որ բուհերի ուսանողության ֆիզիկական դաստիարակության վիճակը կարիք ունի լուրջ բարելավման, և այդ հարցում իր օգտակար դերը կարող է ունենալ սույն Ռազմավարության N 4 աղյուսակում նշված ծանրաբեռնվածությունը՝ «Հանրապետության բուհերի ուսանողների շարժողական ռեժիմի առաջարկվող շաբաթական ծավալի կիրառումը ֆիզիկական կուլտուրայի և սպորտի պարապմունքների տարբեր ձևերի օգտագործմամբ»:
53. Բուհերի ֆիզիկական դաստիարակության ամբիոնների ուսումնական ծրագրով նախատեսված ֆիզիկական կուլտուրայի դասերը բարձր մակարդակով կազմակերպելուց զատ պետք է գիտականորեն հաստատված միջոցառումների պլաններ մշակվեն ուսանողների ֆիզիկական կոփման, մարզախմբերում ընդգրկման, առողջության բարելավման և ամրապնդման համար` սկսած առաջին կուրսից մինչև ավարտական կուրսը ներառյալ: Դեռևս արդյունավետ չեն կազմակերպվում ուսանող երիտասարդության ֆիզիկական դաստիարակությանը վերաբերվող գիտական հետազոտությունները և գիտամեթոդական ձեռնարկների հրատարակումները:
54. Պետք է կազմակերպել «Ֆիզիկական կուլտուրայի և սպորտի մասսայական տարածման ազգային ծրագիր» մարզահամալիրի նորմերի ընդունում` բուհերի 2-րդ կամ 3-րդ կուրսերում և կրկնակի ընդունում` 4-րդ կուրսում:
55. Պետք է ուշադրության կենտրոնում պահել առողջության խնդիրներ ունեցող բժշկական խմբերի ուսանողների ֆիզկուլտուրայի դասերը պատշաճ մակարդակով կազմակերպելու հարցը, մշակել միջոցառումների ծրագիր բժշկական խմբերի ուսանողության համար, դրանցում ներառելով ֆիզկուլտուրային առողջարարական տարբեր պարապմունքներ: Հարկ է մշակել մարզական, առողջարարական աշխատանքների միասնական օրացուցային պլան, հատուկ ուշադրություն նվիրելով տարբեր մարզաձևերի ներբուհական մրցումների կազմակերպմանը, միջբուհական և հանրապետական մրցումներին մասնակցությանը, «Ֆիզիկական կուլտուրայի և սպորտի մասսայական տարածման ազգային ծրագիր» մարզական համալիրի մրցումների կազմակերպմանը՝ նպատակ ունենալով բարելավել ուսանողների մարզական վարպետությունը:
56. Հարկ է ուժեղացնել հսկողությունը նախազինակոչային և զինակոչային տարիքի ուսանողության ֆիզիկական դաստիարակության բարելավման վրա, հասնել այն արդյունքին, որ նրանք ազգային բանակ ծառայելու մեկնեն բացարձակապես առողջ և ֆիզիկապես կոփված վիճակում: Ֆիզկուլտուրային առողջարարական ճամբարներում այդ ուսանողների համար պետք է կազմակերպել ֆիզիկական պատրաստականության 40-ժամյա ուսումնական ծրագրով նախատեսված միջոցառումներ:
57. Հայաստանի հիմնարկ-ձեռնարկությունների աշխատողները պետք է ինքնուրույն զբաղվեն վարժանքներով, զբոսանքով, քայլքով, լողով, մարզվեն մարզասարքերով, նախապատրաստվեն «Ֆիզիկական կուլտուրայի և սպորտի մասսայական տարածման ազգային ծրագրի» չափորոշիչները հանձնելուն և հանրապետական մրցումներին մասնակցելուն: Պետք է վերականգնել առավոտյան լիցքային վարժությունների ցուցադրումը հեռուստատեսությամբ:
58. Անհրաժեշտ է ուշադրություն դարձնել առողջական խնիրներ և շեղումներ ունեցող նախադպրոցական տարիքի երեխաների, դպրոցականների և ուսանողների՝ ֆիզիկական կուլտուրայով և սպորտով զբաղվածության վրա:

IV ՖԻԶԻԿԱԿԱՆ ԿՈՒԼՏՈՒՐԱՅԻ ԵՎ ՍՊՈՐՏԻ ԲՆԱԳԱՎԱՌԻ ԳՈՐԾՈՒՆԵՈՒԹՅԱՆ ԱՆՀՐԱԺԵՇՏ ՈՒՂՂՈՒԹՅՈՒՆՆԵՐԸ

1. Ռազմավարությունը նպատակաուղղված է հանրապետության բնակչության ֆիզիկական դաստիարակության բարելավմանը, տարբեր տարիքային խմբերի անձանց առողջ ապրելակերպի ձևավորմանը, ֆիզկուլտուրային առողջարարական զանգվածային միջոցառումների կազմակերպմանը, «Ֆիզիկական կուլտուրա» առարկայի դասավանդման արդյունավետության բարձրացմանը, մարզակառույցների և մարզաբազաների օգտագործման ծանրաբեռնվածության ավելացմանը, զանգվածային ֆիզիկական կուլտուրան համաժողովրդականի վերածմանը, հանրապետության հավաքական թիմերի անդամների մարզական վարպետության բարելավմանը և միջազգային մրցասպարեզներում մարզական ցուցանիշների բարձրացմանը:
2. Միայն վերջին հինգ տարիների ընթացքում Հայաստանի մեկ մարզիկ դարձել է օլիմպիական խաղերի չեմպիոն, 11 մարզիկներ նվաճել են Եվրոպայի չեմպիոնի, իսկ 5 մարզիկ` աշխարհի չեմպիոնի կոչումը:
3. Հավելված 2-ում ներկայացվում է միջոցառումների ծրագիր հանրապետությունում ֆիզիկական կուլտուրայի և սպորտի հետագա զարգացման վերաբերյալ՝ հաշվի առնելով սպորտի առկա վիճակը:
4. Մասսայական սպորտը բնակչության բոլոր տարիքային խմբերի ֆիզիկական դաստիարակությանը և ֆիզիկական զարգացմանն ուղղված ինքնուրույն, կամ կազմակերպված մարզումների և մարզական-մասսայական միջոցառումների մասնակցության գործընթաց է:
5. Նախարարության կողմից մշակվել և իրականացվում են մասսայական սպորտի 12 խոշոր ծրագրեր, որոնք ապահովում են Հայաստանի Հանրապետության մարզերի և Երևան քաղաքի բնակչության բոլոր տարիքային խմբերի մասնակցությունը և ներգրավվածությունը այդ ծրագրերին` նախադպրոցական տարիքի երեխաներից մինչև տարեցներ` ներառյալ հաշմանդամություն ունեցող անձանց:
6. Մասսայական սպորտի զարգացումը իր մեջ ներառում է նաև բակային սպորտի զարգացումը: «Բակային սպորտ» հասկացությունը մի համակարգ է, որը ներառում է տեղական ինքնակառավարման մարմինների, համայնքների վարչական կառույցների և համայնքային մարզական հաստատությունների աշխատանքը, համադրում է բնակության վայրում և՛ ամենօրյա զվարճության, և՛ խաղի, և՛ բազային սպորտային հմտությունների (ֆիզիկական ակտիվության) ձեռքբերումները: Անհրաժեշտ է բակերում կառուցել մարզահրապարակներ և տեղադրել մարզասարքեր: Անհրաժեշտ է  խթանել ըստ բնակության վայրերի բակային սպորտի ենթակառուցվածքների զարգացումը, քանի որ մատաղ սերնդի ցուցաբերած հետաքրքրությունը սպորտի նկատմամբ հիմնականում ձևավորվում է փոքր տարիքից, և բնականաբար, բնակության վայրում ֆիզիկական կուլտուրայով և սպորտով զբաղվելու համար համապատասխան պայմանների առկայությունը շատ կարևոր է: Հենց այդտեղից է սկսվում ճանապարհը դեպի մարզական բարձունքներ ու նվաճումներ:
7. Օլիմպիական խաղերին, միջազգային առաջնություններին հանրապետության հավաքական թիմերի նախապատրաստական աշխատանքները բարելավելու նպատակով երկու տարին մեկ անգամ ցանկալի կլինի անցկացնել հանրապետական մարզական խաղեր՝ օլիմպիական մարզաձևերից:
8. Հանրապետության մարզերի բազմաթիվ համայնքներում մարզադպրոց չլինելու պարագայում հարցի լուծում է հարևանությամբ գտնվող համայնքներում մի քանի համայնք սպասարկող մարզադպրոցների բացումը:
9. Կարևոր է մեծ ուշադրություն դարձնել սահմանամերձ գոտիների կադրերին, կազմակերպել սահմանամերձ գոտիների մարզիկների ուսուցանումը Երևանի և Գյումրու օլիմպիական հերթափոխի պետական մարզական քոլեջներում, որպեսզի ֆիզիկական կուլտուրայի և սպորտի պատրաստի մասնագետների առկայություն ապահովել այդ գոտիներում:

V. ՌԱԶՄԱՎԱՐՈՒԹՅԱՆ ԻՐԱԿԱՆԱՑՄԱՆ

ՄԻՋՈՑԱՌՈՒՄՆԵՐԻ ՖԻՆԱՆՍԱՎՈՐՈՒՄԸ

1. Ռազմավարության իրականացման 2019-2023 թվականների միջոցառումների ֆինանսավորման աղբյուրներ կարող են լինել պետական բյուջեն, մասնավոր հատվածի ներդրումները և նպատակային նվիրատվությունները, օրենքով չարգելված այլ աղբյուրները: Ծրագրի միջոցառումների իրականացման համար պետական աջակցության մասով ֆինանսավորումը կարող է նախատեսվել համապատասխան բյուջետային տարիների համար կրթության, պաշտպանության, տարածքային կառավարման (Հայաստանի Հանրապետության մարզպետարաններ, համայնքապետարաններ և Երևանի քաղաքապետարան) և սպորտի ոլորտների գծով պետական միջնաժամկետ ծախսային ծրագրերով և պետական բյուջեով սահմանվող ծախսերի սահմանաչափերի շրջանակներում` ելնելով այդ ոլորտների ծախսային առաջնահերթություններից:

***Աղյուսակ N 1***

***Նախադպրոցական տարիքի երեխաների համար առաջարկվող շարժողական ռեժիմի շաբաթական ծավալը ֆիզիկական կուլտուրայի և սպորտի պարապմունքների տարբեր ձևերի օգտագործմամբ***

|  |  |  |  |
| --- | --- | --- | --- |
| N | Տարիքային խմբեր | Ինքնուրույն պարապմունքներ |  Ֆիզիկական ընդհանուր ծանրաբեռվածությունը մանկապարտեզում  |
| Ամենօրյա առավոտյան մարմնամարզություն  | Ամենօրյա վազք, քայլք, հեծանվավազք, շարժական խաղեր | Ուսումնական ծրագրով պարապմունքներ | Ֆիզկուլտուրայի դասերը, րոպեներ, շարժախաղեր, ընդմիջումների խաղեր | Լող  | Շաբաթական ռեժիմի ժամաքանակը |
| 1. | Կրտսեր խումբ 3 տարեկան  | 10 րոպե | Մեկ ժամ  | Շաբաթը 5 անգամ 30 րոպե | 30 րոպե | Շաբաթը մեկ անգամ 30 րոպե | 14 ժամ 40 րոպե |
| 2. | Միջին խումբ 4 տարեկան  | 10 րոպե | Մեկ ժամ  | Շաբաթը 5 անգամ 30 րոպե | 30 րոպե | Շաբաթը մեկ անգամ 30 րոպե | 14 ժամ 40 րոպե |
| 3. | Ավագ խումբ 5 տարեկան  | 10 րոպե | 1 ժամ 20 րոպե | Շաբաթը 5 անգամ 30 րոպե | 35 րոպե | Շաբաթը մեկ անգամ 30 րոպե | 15 ժամ 25 րոպե |

**Աղյուսակ N 2**

***Դպրոցականների համար առաջարկվող շարժողական ռեժիմի շաբաթական ծավալը ֆիզիկական կուլտուրայի և սպորտի պարապմունքների տարբեր ձևերի օգտագործմամբ***

|  |  |  |  |
| --- | --- | --- | --- |
| Տարիքա-յին խմբերը  | Շարժողական ռեժիմի ծավալը և պարապմունքները  | Ձևը  |  |
| Առավոտ-յան մարմնա-մարզու-թյուն  | Պարապմունք- ներ ուսումնական ծրագրով  | Ֆիզկուլտ դադարներ և շարժական խաղեր  | Պարապ-մունքներ երկար-օրյա խմբերում  | Ինքնուրույն տնային պարապ-մունքներ | Մարզական խմբեր պարապ- մունքներ  | Ֆիզկուլտ առողջարարա-կան միջոցառում-ներ և առողջության օրեր | Մարզա-կան մրցում-ներ | Ժամերի քանակը մեկ շաբա-թում  |
| 1 | 2 | 3 | 4 | 5 | 6 | 7 | 8 | 9 | 10 |
| 1-3-րդ դասարան-ներ 6-9 տարեկան-ներ | 15 րոպե |  Շաբաթը 3 անգամ 45-ական րոպե | Ամեն օր 15 րոպե ուսումնական օրվա ռեժիմում  | Ամեն օր 1 ժամ  | Շաբաթը 2 անգամ մեկ-ական ժամ  | Շաբաթը 2 անգամ 60-ական րոպե  | Ամիսը մեկ անգամ  | Տարե-կան մաս-նակցել 3-4 մրցում-ների |  6-8 ժամ  |
| 4-5-րդ դասարան-ներ 10-11 տարեկան-ներ  | 15 րոպե |  Շաբաթը 3 անգամ 45-ական րոպե | Ամեն օր ուսումնական օրվա ռեժիմով 15 րոպե | Ամեն օր 1 ժամ  | Շաբաթը 2 անգամ մեկ-ական ժամ  | Շաբաթը 2 անգամ 60-ական րոպե  | Ամիսը մեկ անգամ  | Տարե-կան մաս-նակցել 3-4 մրցում-ների | 6-8 ժամ  |
| 6-7-րդ դասարան-ներ 12-13 տարեկան-ներ  | 15 րոպե |  Շաբաթը 3 անգամ 45-ական րոպե | Ամեն օր ուսումնական օրվա ռեժիմով 15 րոպե | Ամեն օր 1 ժամ  | Շաբաթը 2 անգամ մեկ-ական ժամ  | Շաբաթը 2 անգամ 90-ական րոպե  | Ամիսը մեկ անգամ  | Տարե-կան մաս-նակցել 3-4 մրցում-ների | 6-8 ժամ  |
| 8-9-րդ դասարան-ներ 14-15 տարեկան-ներ  | 15 րոպե |  Շաբաթը 3 անգամ 45-ական րոպե | Ամեն օր ուսումնական օրվա ռեժիմով 15 րոպե |  | Շաբաթը 3 անգամ 1-ական ժամ  | Շաբաթը 3 անգամ 90-ական րոպե  | Ամիսը մեկ անգամ  | Տարե-կան մաս-նակցել 3-4 մրցում-ների | 6-8 ժամ  |
| 1 | 2 | 3 | 4 | 5 | 6 | 7 | 8 | 9 | 10 |
| 10-12-րդ դասարան-ներ 16-18 տարեկան-ներ  | 15 րոպե |  Շաբաթը 3 անգամ 45-ական րոպե | Ամեն օր ուսումնական օրվա ռեժիմով 15 րոպե |  | Շաբաթը 3 անգամ 1-ական ժամ  | Շաբաթը 3 անգամ 90-ական րոպե  | Ամիսը մեկ անգամ  | Տարե-կան մաս-նակցել 3-4 մրցում-ների | 6-8 ժամ  |

**Աղյուսակ N 3**

***Հանրապետության միջին մասնագիտական կրթության համակարգի ուսումնական հաստատություններում սովորողների***

***համար առաջարկվող շարժողական ռեժիմի շաբաթական ծավալը ֆիզիկական կուլտուրայի և սպորտի պարապմունքների***

***տարբեր ձևերի օգտագործմամբ***

|  |  |  |
| --- | --- | --- |
| N | Տարիքային խմբեր | Շարժողական ռեժիմի ծավալը և պապամունքների ձևը |
| Առավոտյան մարմնամար-զություն  | Ոոսումնական ծրագրով պարապմունքներ  | Մարզական խմբեր | Ինքնուրույն պարապմունք-ներ  | Ֆիզկուլտ առողջարարա-կան միջոցառումներ և առողջության օրեր  | Մարզական մրցումներ | Շաբաթա-կան ժամեր  |
| 1 | 14-15 տարեկան | 15 րոպե | Շաբաթական  2 անգամ 45-ական րոպե | Շաբաթական 3 անգամ 90 րոպե  | Շաբաթական 3 անգամ 90 րոպե  | Ամեն ամիս մեկ օր | Տարվա ընթացքում մասնակցել 4 մրցումների | 6-8 ժամ  |
| 2, | 16-17 տարեկան | 15 րոպե | Շաբաթական 2 անգամ 45-ական րոպե | Շաբաթական 3 անգամ 90 րոպե  | Շաբաթական 3 անգամ 60 րոպե  | Ամեն ամիս մեկ օր | Տարվա ընթացքում մասնակցել 4 մրցումների | 6-8 ժամ  |
| 3, | 18-19 տարեկան | 15 րոպե | Շաբաթական 2 անգամ 45-ական րոպե | Շաբաթական 3 անգամ 45-ական րոպե  | Շաբաթական 3 անգամ 60 րոպե  | Ամեն ամիս մեկ օր | Տարվա ընթացքում մասնակցել 4 մրցումների | 6-8 ժամ  |
| 4, | Առողջա-կան խնդիր ունեցող սովորող | 15 րոպե | Բուժական ֆիզկուլտուրայի պարապմունք շաբաթը  3 անգամ 45- ական րոպե | Առողջարարական խմբի պարապմունքները շաբաթը մեկ անգամ  | Առավոտյան զբոսանք 30 րոպե | Յուրաքանչյուր ամիս  |  | 8 ժամ  |

**Աղյուսակ N 4**

***Հանրապետության բուհերի ուսանողների շարժողական ռեժիմի առաջարկվող ծավալը ֆիզիկական կուլտուրայի և սպորտի պարապմունքների տարբեր ձևերի օգտագործմամբ***

|  |  |  |
| --- | --- | --- |
| N | Բուհերի ուսանողները ըստ կուրսերի  | Շարժողական ռեժիմի ծավակը պարապմունքների ձևով |
|  Ամենօրյա առավոտյան մարմնամար-զություն  | Ուսումնական ծրագրով պարապմունքներ  | Մարզական խմբեր | Ինքնուրույն պարապմունք-ներ  | Առողջարա-րական օրեր տուրիստա-կան արշավներ | Մրցումների մասնակից  | Շաբա-թական ռեժիմով ժամերի քանակը |
| 1 | 1-2-րդ կուրս  | 15 րոպե | Շաբաթը 2 անգամ 45-ական րոպե | Շաբաթը 3 անգամ 90 րոպե  | Շաբաթը 3 անգամ մեկ ժամով  | Ամիսը մեկ օր  | Տարեկան 4 մրցման | 7-8 ժամ  |
| 2, | 3-4-րդ կուրս  | 15 րոպե | Շաբաթը 2 անգամ 45-ական րոպե | Շաբաթը 3 անգամ 90 րոպե  | Շաբաթը 3 անգամ մեկ ժամով  | Ամիսը մեկ օր  | Տարեկան 4 մրցման | 7-8 ժամ  |
| 3, | 5-րդ կուրս | 15 րոպե | Շաբաթը 2 անգամ 45-ական րոպե | Շաբաթը 3 անգամ 90 րոպե  | Շաբաթը 2 անգամ  մեկ ժամով  | Ամիսը մեկ օր  | Տարեկան 4 մրցման | 7-8 ժամ  |
| 4, | Առողջական խնդիր ունեցող ուսանողներ | 15 րոպե | Շաբաթը 2 անգամ բուժական ֆիզկուլտուրայի պարապմունք | Շաբաթը մեկ ժամ պարապմունք առողջարարական խմբերում  | Ամենօրյա առավոտյան և երեկոյան զբոսանքներ | Ամիսը մեկ օր | Շաբաթը 30 րոպե կոփման վարժու-թյուններ  |  8 ժամ  |

Հավելված № 2

ՀՀ կառավարության 2019 թվականի

\_\_\_\_\_\_\_\_\_\_\_ \_\_\_\_\_\_ -ի

№ \_\_\_\_\_\_\_ -Լ որոշման

ԾՐԱԳԻՐ

ՖԻԶԻԿԱԿԱՆ ԿՈՒԼՏՈՒՐԱՅԻ,

ՍՊՈՐՏԻ ԵՎ ԵՐԻՏԱՍԱՐԴՈՒԹՅԱՆ ՈԼՈՐՏՆԵՐԻ

ՌԱԶՄԱՎԱՐՈՒԹՅԱՆ ԻՐԱԿԱՆԱՑՄԱՆ 2019-2023 ԹՎԱԿԱՆՆԵՐԻ ՄԻՋՈՑԱՌՈՒՄՆԵՐԻ

|  |  |  |  |  |  |  |  |
| --- | --- | --- | --- | --- | --- | --- | --- |
| № | Միջոցառման անվանումը | Ակնկալվող արդյունքը | Կատարման պատասխանա-տուն | Համակատարողը | Ժամկետը | Ֆինանսավոր-ման աղբյուրը | Վերստուգելի չափանիշը |
| 1 | 2 | 3 | 4 | 5 | 6 | 7 | 8 |
| 1. | Հանրապետության մարզկենտրոնների և քաղաքների մարզակառույցների մոնիթորինգ  | Մոնիթորինգի արդյունքում պարզ կլինի, թե որ մարզակառույցներն է պետք վերանորոգել, որտեղ է պետք կառուցել մարզադահլիճ: | ՀՀ կրթության, գիտության, մշակույթի և սպորտի նախարարու-թյուն |  | 2019 թվակա-նից 2020 թվականի դեկտեմ-բեր | Հայաստանի Հանրապե-տության պետական բյուջե,օրենքով չարգելված այլ աղբյուրներ | Կհստակեցվի վերանորոգման ենթակա մարզադահլիճ-ների քանակը, նոր կառուցվող մարզակառույց-ների աշխարհագրու-թյունը |
| 2. | «Ֆիզիկական կուլտուրայի և սպորտի մասսայական տարածման ազգային ծրագրի» ձեռնարկի հրատարակում | Մշակված են «Ֆիզիկական կուլտուրայի և սպորտի մասսայական տարածման ազգային ծրագրի» չափորոշիչները, և անհրաժեշտ է դրանք մեկ ձեռնարկի տեսքով հրատարակել՝ համալիրը կյանքի կոչելու համար: | ՀՀ կրթության, գիտության, մշակույթի և սպորտի նախարարու-թյուն | «Հայաստանի ֆիզիկական կուլտուրայի և սպորտի պետական ինստիտուտ» հիմնադրամ | 2021 թվական դեկտեմ-բեր | Հայաստանի Հանրապե-տության պետական բյուջե,օրենքով չարգելված այլ աղբյուրներ | Մեթոդական ձեռնարկով կհրատարակվեն «Ֆիզիկական կուլտուրայի և սպորտի մասսայական տարածման ազգային ծրագրի» չափորոշիչները, և հնարավոր կլինի անցկացնել հանրապետու-թյան բնակչության ֆիզիկական պատրաստակա-նության վիճակի ստուգում |
| 3. | ՀՀ Արարատի մարզի Վեդի քաղաքի հրաձգարանի վերանորոգման աշխատանքների նախագծանախա-հաշվարկային փաստաթղթերի մշակում | Վերանորոգման հաշվարկների կատարումից հետո հնարավոր կլինի Վեդի քաղաքի հրաձգարանի վերանորոգումն ընդգրկել ՀՀ կրթության, գիտության, մշաակույթի և սպորտի նախարարության միջնաժամկետ ծախսային ծրագրում: | ՀՀ քաղաքաշինու-թյան կոմիտե,ՀՀ կրթության, գիտության, մշակույթի և սպորտի նախարարու-թյուն | ՀՀ տարածքային կառավարման և ենթակառուցվածք-ների նախարարություն,«Հայաստանի հրաձգության ֆեդերացիա» հասարակական կազմակերպություն (համաձայնությամբ) | 2021 թվական | Հայաստանի Հանրապե-տության պետական բյուջե,օրենքով չարգելված այլ աղբյուրներ  | ՀՀ Արարատի մարզի Վեդի քաղաքի հրաձգարանի վերանորոգման աշխատանքների ծախսերի ընդգրկում ՀՀ կրթության, գիտության, մշակույթի և սպորտի նախարարու-թյան միջնաժամկետ ծախսային ծրագրում |
| 4. | «Հայաստանի ԴՕՍԱԱՖ» համահայկական հայրենասիրական հասարակական կազմակերպու-թյանը պատկանող՝ Երևանի Կոմիտասի անվան զբոսայգու, Երևանի Նուբարաշեն թաղամասի, ՀՀ Կոտայքի մարզի Հրազդան, Եղվարդ, ՀՀ Գեղարքունիքի մարզի Մարտունի, ՀՀ Տավուշի մարզի Իջևան, ՀՀ Սյունիքի մարզի Կապան, ՀՀ Վայոց ձորի մարզի Վայք, ՀՀ Արագածոտնի մարզի Աշտարակ և ՀՀ Արմավիրի մարզի Արմավիր քաղաքների հրաձգարանների վերանորոգման աշխատանքների նախագծանախա-հաշվարկային փաստաթղթերի մշակում | Նշված հրաձգարանների վերանորգման ծախսերի հաշվարկման արդյունքում հնարավոր կլինի դրանց վերանորոգումն ընդգրկել ՀՀ կրթության, գիտության, մշակույթի և սպորտի նախարարության համապատասխան տարիների միջնաժամկետ ծախսային ծրագրում: | ՀՀ քաղաքաշինու-թյան կոմիտե, ՀՀ կրթության, գիտության, մշակույթի և սպորտի նախարարու-թյուն,ՀՀ մարզպետա-րաններ | ՀՀ պաշտպանության նախարարություն,ՀՀ տարածքային կառավարման և ենթակառուցվածք-ների նախարարություն,«Հայաստանի հրաձգության ֆեդերացիա» հասարակական կազմակերպություն (համաձայնությամբ),«Հայաստանի ԴՕՍԱԱՖ» համահայկական հայրենասիրական հասարակական կազմակերպություն(համաձայնությամբ)«Հայաստանի պրակտիկ հրաձգության ֆեդերացիա» հասարակական կազմակերպություն (համաձայնությամբ) | 2021-2023 թվական-ներ, շարունա-կական | Հայաստանի Հանրապե-տության պետական բյուջե,օրենքով չարգելված այլ աղբյուրներ  | Առաջին սյունակում նշված հրաձգարանների վերանորոգման աշխատանքների նախագծանա-խահաշվարկային փաստաթղթերի մշակում, առաջին սյունակում նշված հրաձգարանների վերանորոգման ծախսերի ընդգրկում ՀՀ կրթության, գիտության, մշակույթի և սպորտի նախարարության 2020-2024 թվականների և հաջորդ տարիների միջնաժամկետ ծախսային ծրագրում |
| 5. | Վանաձոր քաղաքում հրաձգարանի կառուցման համար տարածքի կամ օպտիմալացվող կառույցի հատկացում | Միջոցառումն անհրաժեշտ է Վանաձոր քաղաքում հրաձգարան ունենալու համար: | Վանաձորի համայնքա-պետարան(համաձայնու-թյամբ),ՀՀ տարածքային կառավարման և ենթակառուց-վածքների նախարարու-թյուն | ՀՀ կրթության, գիտության, մշակույթի և սպորտի նախարարություն, «Հայաստանի հրաձգության ֆեդերացիա» հասարակական կազմակերպություն (համաձայնությամբ) | 2020 թվական | ՀՀ պետական բյուջեից լրացուցիչ ֆինանսա–վորում չի պահանջվում։  | Վանաձոր քաղաքում հրաձգարանի համար հարմարավետ տարածքի ընտրություն (կամ օպտիմալացված կառույցի տրամադրում) |
| 6. | Վանաձոր քաղաքում հրաձգության մարզադպրոցի կառուցման կամ օպտիմալացվող տարածքի վերափոխման նախագծանախա-հաշվարկային փաստաթղթերի մշակում(միայն սույն Ծրագրի 5-րդ կետի միջոցառման իրականացումից հետո) | Արդյունքում հնարավոր կլինի Վանաձոր քաղաքում կառուցել հրաձգարան: | ՀՀ քաղաքաշինու-թյան կոմիտե, ՀՀ կրթության, գիտության, մշակույթի և սպորտի նախարարու-թյուն,Վանաձորի համայնքա-պետարան(համաձայնու-թյամբ) | ՀՀ տարածքային կառավարման և ենթակառուցվածք-ների նախարարություն,«Հայաստանի հրաձգության ֆեդերացիա» հասարակական կազմակերպություն (համաձայնությամբ) | 2021-2022 թվական-ներ | Հայաստանի Հանրապե-տության պետական բյուջե,օրենքով չարգելված այլ աղբյուրներ  | ՀՀ կրթության, գիտության, մշակույթի և սպորտի նախարարության 2020-2024 թվականների միջնաժամկետ ծախսային ծրագրում Վանաձորի հրաձգության մարզադպրոցի կառուցման ծախսերի ընդգրկում |
| 7. | Գյումրու հրաձգարանի հետգնում՝Գյումրու քաղաքապետա-րանի «Հրաձգության մարզադպրոց» համայնքային ոչ առևտրային կազմակերպության պարապմունքներն անցկացնելու համար | Հետգնումից հետո Գյումրի քաղաքում կլինի պետական ենթակայության հրաձգարան: | ՀՀ կրթության, գիտության, մշակույթի և սպորտի նախարարու-թյուն,Գյումրու քաղաքապե-տարան | ՀՀ տարածքային կառավարման և ենթակառուցվածք-ների նախարարություն,«Հայաստանի հրաձգության ֆեդերացիա» հասարակական կազմակերպություն(համաձայնությամբ) | 2021-2023 թվական-ներ, շարունա-կական | Հայաստանի Հանրապե-տության պետական բյուջե,օրենքով չարգելված այլ աղբյուրներ | Հետագայում Գյումրու հրաձգարան հաճախողների քանակը |
| 8. | Երևանում լողի պետական մարզադպրոցի կառուցման համար տարածքի հատկացում | Միջոցառումն անհրաժեշտ է Երևանում լողի պետական մարզադպրոց ունենալու համար: | Երևանի քաղաքապե-տարան | ՀՀ կրթության, գիտության, մշակույթի և սպորտի նախարարություն,ՀՀ տարածքային կառավարման և ենթակառուցվածք-ների նախարարություն,Լողի հայկական դաշնություն (համաձայնությամբ) | 2020 թվական | Հայաստանի Հանրապե-տության պետական բյուջե,օրենքով չարգելված այլ աղբյուրներ | Հետագայում լողի պետական մարզադպրոցի կառուցում |
| 9. | Երևանում լողի պետական մարզադպրոցի կառուցման նախագծանախա-հաշվարկային փաստաթղթերի մշակում (միայն սույն Ծրագրի 8-րդ կետի միջոցառման իրականացումից հետո) | Ներկա պահին Հայաստանում չկա լողի պետական մարզադպրոց: Այդպիսի մարզադպրոցի կառուցումը անհրաժեշտություն է: | ՀՀ քաղաքաշինու-թյան կոմիտե,ՀՀ կրթության, գիտության, մշակույթի և սպորտի նախարարու-թյուն | Երևանի քաղաքապետարան,ՀՀ տարածքային կառավարման և ենթակառուցվածք-ների նախարարություն, Լողի հայկական դաշնություն (համաձայնությամբ) | 2021-2023 թվական-ներ, շարունա-կական | Հայաստանի Հանրապե-տության պետական բյուջե,օրենքով չարգելված այլ աղբյուրներ | Լողի պետական մարզադպրոցում պարապողների քանակ |
| 10. | Հայաստանի Հանրապետության բոլոր մարզկենտրոննե-րում պետական փակ լողավազան կառուցելու համար տարածքի հատկացում | Մարզերի բնակչությանը լողի ուսուցանում, լող մարզաձևի զարգացում, միջազգային մրցասպարեզներում մարզական արդյունքների աճ: | ՀՀ տարածքային կառավարման և ենթակառուց-վածքների նախարարու-թյուն,ՀՀ մարզպետա-րաններ | ՀՀ կրթության, գիտության, մշակույթի և սպորտի նախարարությունԼողի հայկական դաշնություն (համաձայնությամբ) | 2020 թվական | Հայաստանի Հանրապե-տության պետական բյուջե,օրենքով չարգելված այլ աղբյուրներ | ՀՀ մարզկենտրոններում փակ լողավազան կառուցելու հնարավորության ստեղծում |
| 11. | Հայաստանի Հանրապետության բոլոր մարզկենտրոննե-րում պետական փակ լողավազանների կառուցման նախագծանախա-հաշվարկային փաստաթղթերի մշակում (միայն սույն Ծրագրի 10-րդ կետի միջոցառման իրականացումից հետո) | Մարզերի բնակչությանը լողի ուսուցանում, լող մարզաձևի զարգացում, միջազգային մրցասպարեզներում մարզական արդյունքների աճ: | ՀՀ քաղաքաշինու-թյան կոմիտե,ՀՀ կրթության, գիտության, մշակույթի և սպորտի նախարարու-թյուն | ՀՀ տարածքային կառավարման և ենթակառուցվածք-ների նախարարություն,ՀՀ մարզպետարաններ, Լողի հայկական դաշնություն (համաձայնությամբ) | 2021-2023 թվական-ներ, շարունա-կական | Հայաստանի Հանրապե-տության պետական բյուջե,օրենքով չարգելված այլ աղբյուրներ | ՀՀ մարզերի լողավազաննե-րում մարզվողների քանակ |
| 12. | Հանրապետության յուրաքանչյուր մարզում և Երևանում տարեկան մեկ մարզադպրոցի վերանորոգում՝ ըստ ենթակայության և վերանորոգման ենթակա մարզադպրոցների վերանորոգման նախագծանախա-հաշվարկային փաստաթղթերի մշակում | Մարզադպրոցներում պարապմունքների որակի բարելավում:: Միջոցառումը վերաբերում է Կրթության և գիտության նախարարության և համայնքային ենթակայության մարզադպրոցներին՝ ըստ առաջնային անհրաժեշտության, մոնիթորինգ անցկացնելուց հետո: | ՀՀ կրթության, գիտության, մշակույթի և սպորտի նախարարու-թյուն,ՀՀ մարզպետա-րաններ,Երևանի քաղաքապե-տարան,ՀՀ քաղաքաշինու-թյան կոմիտե | ՀՀ տարածքային կառավարման և ենթակառուցվածք-ների նախարարություն | 2021-2023 թվական-ներ,շարունա-կական | Հայաստանի Հանրապե-տության պետական բյուջե,օրենքով չարգելված այլ աղբյուրներ | Վերանորոգված մարզադպրոցնե-րում պարապողների քանակի ավելացում |